Fau møte 18.1.24

Til stede:

Tore Mydland, rektor Slettheia skole

Roy Wiken, assisterende kommunalsjef

Kirsten Lønn Foss, rektor Øvre Slettheia skole

Charlotte Baugstø Olsen, assisterende rektor med SFO-lederansvar

Taziana Kozhin, foreldrerepresentant

Robert Slawnikowski, foreldrerepresentant

Haakon Eide, foreldrerepresentant

Elvis Osamovich, Fau leder

Lejla Mujanovic, foreldrerepresentant

Bakgrunn for møte

Det ble fattet politisk vedtak om nedleggelse av Øvre Slettheia skole 14.12.24. Roy Wiken, assisterende kommunalsjef har kalt inn til informasjonsmøte med FAU på Øvre Slettheia for å informere om prosessen rundt nedleggelse og for å få innspill til temaer det er viktig å besvare i det kommende infomøtet for alle foresatte på Øvre Slettheia. Det var også ønskelig å avklare FAUs deltagelse i nødvendig prosesser som ligger foran oss.

Assisterende kommunalsjef informerte

Informasjon til personalet ble utsatt til 10.1.24 pga snøkaos.

Personalet blir automatisk overflyttet til Slettheia skole. De vil likevel får mulighet til å komme med ønske om andre arbeidssteder. Rektor, assisterende rektor og kontorleder vil bli overtallige. De vil få annen jobb i kommunen.

Skoleadministrasjonen er opptatt av at vi får til gode prosesser for personalet og elevene. Det er ønskelig med et godt samarbeid med foreldrene for å gjøre overgangen til Slettheia skole så god som mulig.

Rektor på Slettheia skole har nå gjennomført samtale med alle ansatte for å høre om deres ønsker.

I morgen vil det bli gjennomført en ROS analyse i forhold til personal.

Det er startet ROS analyse for brakkerigg på Slettheia skole.

Det vil bli satt i gang ROS analyse angående elevene. For eksempel er det viktig at skoleveien er trygg når elevene starter på Slettheia skole. Om den ikke er trygg, må det settes inn tiltak slik at den blir det. Foreldrene vil bli involvert i ROS analysen angående elevene.

Rektor Slettheia skole informerer

Skolebygg på Slettheia skole er for lite for de nye elevene slik det er nå. Det vil derfor bli satt opp midlertidig brakkeløsning med SFO og 1. og 2. klasse. Det blir de fineste klasserommene på skolen. Det blir gode, store rom. De blir liggende i nærheten av flaggstangen.

Elevene skulle uansett hatt flere treffpunkt, noe som nå vil bli intensivert.

Klassene fra Øvre Og Slettheia vil bli mikset. Det vil bli 2 klasser pr trinn. 2 kontaktlærere i nesten alle klassene, avhengig av elevtallet.

Arbeidsrom for ansatte vil bli utbedret.

Rektor tror at oppjustering av Slettheia skole vil bli fremskynnet i prioriteringen av skolebygg nå som skolene blir slått sammen.

Det er ønskelig at det på møtet i dag kommer frem spørsmål som er viktig å få svar på for dem som har barn på Øvre Slettheia skole.

-Foreldre vil ha en dato for når skoleveien vil bli trygg.

-Foreldre er opptatt av godt uteområde. Det ønskes også for hele Slettheiaområdet.

-Foreldre er opptatt av at de kjente lærerne følger elevene på trinnet. Hva skjer med det når elevene blir delt i to grupper?

-Kan det skje noe felles på 17.mai?

-Det er viktig at elevene treffer lærer de skal ha til neste år.

På mail har skoleadministrasjonen allerede fått følgende problemstillinger:

Hvordan skal det jobbes for at de to skolene skal bli en enhet?

Plan for å fungere som en samlet gruppe. Sosiale treff, faglige treff. osv.

Bygningsmasse? Brakker? Hva er planen?

Kommer lærere til å være med fra øvre til Slettheia skole?

Hvordan skal klassestrukturen være? Er det ønskelig at FAU kommer med sine innspill?

Kan skolebuss være aktuelt selv om elever fra 2 trinn og oppover ikke kvalifiserer for dette?

Assisterende kommunalsjef lurte på om det var ønskelig å fasilitere et felles FAU med Slettheia skole. Det var det delte meninger om. Et flertall ga uttrykk for at dette var nyttig og vil bli gjort. Da vil det også bli gjennomført en ros analyse for elevene.

Foreldrene ønsket at det ble sendt ut informasjon vi har til nå og om prosesser som er igangsatt.

Referent

Kirsten Lønn Foss, rektor Øvre Slettheia skole